Mar 08,2016
రూ.14వేల కోట్ల ఎఫ్‌డీిఐలకు ఆమోదం
న్యూఢిల్లీ : విదేశీ పెట్టుబడుల ప్రోత్సాహక బోర్డు (ఎఫ్‌ఐపీబీ) రూ.14,000 కోట్ల విలువ చేసే 16 ఎఫ్‌డీిఐ ప్రతిపాదనలకు ఆమోదం తెలిపింది. ఇందులో రిలియన్స్‌ లైఫ్‌లో 49 శాతం వాటా కైవాసానికి సంబంధించిన జపాన్‌ నిప్పన్‌ పెట్టు బడులకు ఆమోదం లభించింది. యస్‌ బ్యాంకుల్లో 74 శాతం విదేశీ పెట్టుబడులున్నాయి. ఫస్ట్‌ బ్యాంకుకు ఈ సంస్థలో ప్రస్తుతం 41 శాతం వాటా ఉంది. ఈ వాటా పెంపునకు ఎఫ్‌ఐపీబీ అవకాశం కల్పించింది. ఎఫ్‌ఐపీబీ 34 ప్రతిపాదనలు ఎజెండాలో ఉండగా, 16 ప్రతిపాదనలకు ఆర్ధిక వ్యవహారాల కార్యదర్వి శక్తికాంత దాస్‌ ఆధ్వర్యంలోని కమిటీ ఆమోదం తెలిపింది. టాటా ఎఐఎ లైఫ్‌ ఇన్సూరెన్స్‌, టాటాసికొరిస్కి ఎయిర్‌స్పేస్‌, ఇంటర్నేషనల్‌ అసెట్‌ రికన్‌స్ట్రక్షన్‌ కంపెనీ ప్రయివేటు లిమిటెడ్‌ల ప్రతిపాదనలకు ఆమోదం లభించింది. అవివా లైఫ్‌ ఇన్సూరెన్స్‌, రహేజా క్యూబిఇ జనరల్‌ ఇన్సూరెన్స్‌ కంపెనీల్లో 49 శాతం విదేశీ పెట్టుబడుల పరిమితికి అవకాశం కల్పించింది.
మీ స్నేహితులకు రికమెండ్ చెయ్యండి